นักลงทุนสวดยับกลต.ตลาดโยนแก้เกณฑ์หุ้นบิวตี้
หุ้นบิวตี้ หาคนผิดเข้าออก เกณฑ์แคชบาลานซ์ ก.ล.ต.&#8211;ตลาด โยนกันไปมา นักลงทุนสับสนผู้คุมเกณฑ์
29 ต.ค. 2565

หุ้นบิวตี้ หาคนผิดเข้าออก เกณฑ์แคชบาลานซ์ ก.ล.ต.–ตลาด โยนกันไปมา นักลงทุนสับสนผู้คุมเกณฑ์
นายธวัชชัย พิทยโสภณ ผู้อำนวยการสำนักงานเลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต.ไม่ได้มีการปรับเกณฑ์การคำนวณหุ้นที่มีอัตราการซื้อขายหมุนเวียนสูง (Turnover List) หรือเทิร์นโอเวอร์ลิสต์ ส่งผลให้หุ้นบริษัท บิวตี้ คอมมูนิตี้ (BEAUTY) เป็นหุ้นที่อยู่ในเกณฑ์เทิร์นโอเวอร์ของ ก.ล.ต. ซึ่งประกาศเมื่อวันศุกร์ที่ 21 มิ.ย.ที่ผ่านมา
สำหรับเกณฑ์การคำนวณหุ้นที่ต้องวางเงินสดก่อนซื้อ (แคชบาลานซ์) ของตลาดหลักทรัพย์ กำหนดให้หุ้น BEAUTY บริษัท ยูนิเวนเจอร์ (UV) และบริษัท แคปปิทอล เอ็นจิเนียริ่ง (CEN) เข้าเกณฑ์แคชบาลานซ์ ตั้งแต่ 24 มิ.ย.–2 ส.ค.
“ก.ล.ต.ไม่ได้แก้เกณฑ์เทิร์นโอเวอร์ ซึ่งหุ้นบิวตี้ยังคงอยู่ในเกณฑ์ของ ก.ล.ต. ส่วนเกณฑ์แคชบาลานซ์เป็นการพิจารณาของตลาดหลักทรัพย์ ซึ่งเกณฑ์ ก.ล.ต.กับตลาดไม่ตรงกัน 100% หุ้นบางตัวที่อยู่ในเกณฑ์เทิร์นโอเวอร์อาจไม่ติดแคชบาลานซ์ก็ได้ เพราะการคำนวณตัวเลขผลดำเนินงานย้อนหลังของ ก.ล.ต. กับตลาดเป็นคนละวิธีกัน ซึ่งมีวิธีคิด 2 แบบ คือ การคำนวณจากตัวเลขผลประกอบการ 4 ไตรมาสย้อนหลัง หรือคิดแบบนำงบปีก่อนทั้งปีมาเฉลี่ย” นายธวัชชัย กล่าว 
ทั้งนี้ ตลาดหลักทรัพย์แก้ไขหุ้นบิวตี้ไม่อยู่ในเกณฑ์แคชบาลานซ์ ก่อนการซื้อขายเช้าวันที่ 24 มิ.ย.นี้ ส่วน CEN และ UV เข้าเกณฑ์แคชบาลานซ์ตามปกติ 
แหล่งข่าวจากตลาดหลักทรัพย์ เปิดเผยว่า ที่ BEAUTY ไม่เข้าเกณฑ์แคชบาลานซ์ เป็นการปรับตามเกณฑ์ ก.ล.ต. ที่แก้ไข P/E ของ BEAUTY จากเดิม “40.49” เป็น “39.44”